**LĒMUMS**

Liepājā

|  |  |
| --- | --- |
| 2023. gada 28. novembrī |  Nr.437/13(prot. Nr.13, 1.§) |

Par parakstu vākšanas vietām

Liepājas valstspilsētas pašvaldībā 2023. gada 16. novembrī saņemts Centrālās vēlēšanu komisijas 2023. gada 16. novembra rīkojums Nr.48 “Par parakstu vākšanas vietu un darba laika noteikšanu”, lai nodrošinātu parakstu vākšanu tautas nobalsošanas ierosināšanai par apturētā likuma “Grozījumi Notariāta likumā” atcelšanu.

Atbilstoši likuma “Par Centrālo vēlēšanu komisiju” 5. pantam, Centrālās vēlēšanu komisijas rīkojumi ir jāievēro visām vēlēšanu komisijām, kā arī valsts un pašvaldību institūcijām un to amatpersonām.

Saskaņā ar likuma “Par tautas nobalsošanu, likumu ierosināšanu un Eiropas pilsoņu iniciatīvu” 7. panta pirmo un otro daļu pašvaldības domes kompetencē ietilpst noteikt vietas, kurās balsstiesīgie vēlētāji var parakstīties parakstu vākšanas lapās, ievērojot, ka parakstu vākšanas vietas katrā pašvaldībā iekārtojamas ar tādu aprēķinu, lai uz 10 000 vēlētāju būtu vismaz viena parakstu vākšanas vieta.

Pamatojoties uz likuma “Par tautas nobalsošanu, likumu ierosināšanu un Eiropas pilsoņu iniciatīvu” 7. panta pirmo un otro daļu, Liepājas valstspilsētas pašvaldības dome **nolemj:**

1. Parakstu vākšanai tautas nobalsošanas ierosināšanai par apturētā likuma “Grozījumi Notariāta likumā” atcelšanu, iekārtot Liepājas valstspilsētā piecas parakstu vākšanas vietas:

1.1. Liepājas Piemares pamatskolā, Lazaretes ielā 8;

1.2. Liepājas Dzintara vidusskolā, Celmu ielā 6;

1.3. Liepājas latviešu biedrības namā, Rožu laukumā 5/6;

1.4. Liepājas Rietumkrasta vidusskolā, Dunikas ielā 9/11;

1.5. Liepājas Liedaga vidusskolā, Liedaga ielā 5.

2. Liepājas valstspilsētas pašvaldības iestādes “Liepājas Centrālā administrācija” Sabiedrisko attiecību un mārketinga daļai nodrošināt likuma “Par tautas nobalsošanu, likumu ierosināšanu un Eiropas pilsoņu iniciatīvu” 7. panta piektajā daļā noteiktās informācijas izplatīšanu plašsaziņas līdzekļos un pašvaldības rīcībā esošajos informācijas kanālos (oficiālajā tīmekļvietnē, pašvaldības informatīvajā izdevumā “Katram Liepājniekam”).

3. Liepājas valstspilsētas pašvaldības izpilddirektoram kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētāja birojam, Centrālajai vēlēšanu komisijai, Liepājas Vēlēšanu komisijai, Sabiedrisko attiecību un mārketinga daļai |